Watch Tower Publications Index e na le lenaane le legolo la dikgang tsa botshelo tse di ileng tsa tlhaga mo dimakasineng tsa Tora ya Tebelo le Tsogang! Dikgang tseno ke tsa batho ba ba ileng ba tlogela ditiro le mekgele ya lefatshe, ba fenya makoa, ba dira diphetogo tse dikgolo tsa botho, ba nna le boikutlo jo bo siameng le fa ba lebane le kganetso mme ba bontsha bonatla, boitshoko, boikanyegi, boikokobetso le moya wa go intsha setlhabelo. Mmadi mongwe o ne a kwala jaana malebana le dipego tseno: “Di dira gore ke nne Mokeresete yo o boikokobetso le yo o lebogang go feta pele fa ke ntse ke bala ka se se ileng sa diragalela ba bangwe, mme di ile tsa nthusa gore ke se ka ka ikakanyetsa thata kana ka nna pelotshetlha.” 20 Re a itumela go itse gore go diregang fa batho ba swa le go itse gore ba tla tsosiwa mo nakong e e tlang. (Joh. 5:28, 29) Ka jalo, a re dire sotlhe se re ka se kgonang go emela boammaaruri le go bo ruta ba bangwe. Mo setlhogong se se latelang re tla tlotla ka tsela e nngwe gape e Satane a e dirisang go thibela batho go itse boammaaruri—bodimona. Re tla ithuta gore ke eng fa re tshwanetse go tila meetlo le boitlosobodutu jo bo amanang le bodimona.